Martin Beck

**Martin Beck** on kuvitteellinen poliisi, joka on päähenkilönä Sjöwallin ja Wahlöön kirjoittamissa poliisiromaaneissa. Beck on poliisikomisario ja valtion murhakomission päällikkö. Romaanihahmo Martin Beck on syntynyt vuonna 1923.

Sarja koostuu vuosina 1965–1975 julkaistuista kymmenestä kirjasta, kaikilla alaotsikkona *Romaani rikoksesta*. Sarja sai huomiota sekä Ruotsissa että ulkomailla, myös Suomessa. Aikansa dekkareiksi kirjat korostavat epätavallisen paljon sosiaalisia ulottuvuuksia ja kriittistä yhteiskuntanäkemystä. Kirjat on julkaistu uudelleen monta kertaa; viimeksi vuonna 2005 kaikki kymmenen kirjaa tulivat myyntiin laatikossa, ja mukana oli lisäkirja, joka kertoo itse kirjasarjasta.  

Martin Beck on usein uupunut ja pettynyt työhönsä, perheeseensä ja elämäänsä. Beckin lähimmät alaiset ovat Lennart Kollberg, Gunvald Larsson, Einar Rönn ja Fredrik Melander. Päähenkilöt ovat turhautuneet Ruotsin poliisiorganisaation politisoitumiseen, militarisoitumiseen ja byrokratisoitumiseen&nbsp;– tämä kehitys näyttää kirjasarjan päähahmoille ilmentävän koko yhteiskunnan huonontumista. Osalla heistä on toimiva avioliitto, Beckillä ei; jopa suhde tyttäreen vaikeutuu ajan kuluessa. Beckin vähän vapaa-ajan täyttää purjelaivojen pienoismallien rakentaminen. 

Perhe-elämän kuvaus poliisiromaanissa oli harvinaista 1960-luvun alussa, kuten myös sen mihin poliisin palkka riittää: Beck asuu vuokralla eikä erityisen hyvässä paikassa. Beck tuntee pahoinvointia miltei aina autossa kulkiessaan – kirjan Beck ei juuri autolla aja eikä sellaista omista. Kirjailijoiden syytettiin kaikesta tästä huolimatta useita kertoja plagioineen Ed McBainia, jonka poliisikirjat ovat enemmän kioskikirjallisuutta, kun taas Wahlöö ja Sjöwall pystyivät kuvaamaan kokonaisvaltaisesti poliisin elämää, jossa työ, murhien tekijöiden etsiminen, on osa elämää. He kuitenkin aloittivat rikollisuuskirjailijauransa kääntämällä useita McBainin kirjoja.

Beck-elokuvissa Beckiä ovat näytelleet Keve Hjelm, Walter Matthau, Gösta Ekman, Jan Decleir, Derek Jacobi, Carl-Gustaf Lindstedt ja Peter Haber. 

## Sjöwallin ja Wahlöön kirjat ja niistä tehdyt elokuvat

**Huomautuksia**

1 Länsisaksalais-unkarilainen elokuva.
2 Amerikkalainen elokuva, jossa Walter Matthaun roolihahmoa kutsutaan Jake Martiniksi.
3 Alankomaalais-belgialainen elokuva.
4 Elokuvaa muunneltiin paljon kirjasta, sillä kirja kertoo Ruotsin pääministerin murhasta, ja samankaltaisuudet Olof Palmen murhan kanssa olivat liian suuret.
5 Elokuvissa, joissa Gösta Ekman näyttelee Beckiä, Kjell Gergqvist näyttelee Lennart Kollbergiä ja Rolf Lassgård Gunvald Larssonia. Maj Sjöwallilla on cameorooli kaikissa Ekman-elokuvissa.

## Martin Beck -elokuvasarja

Myöhemmät elokuvat eivät perustu romaaneihin, mutta hahmojen luonteenpiirteet on samat kuin kirjoissa. Martin Beckiä näyttelee Peter Haber ja Gunvald Larssonia Mikael Persbrandt. Persbrandt ei ruotsalaisten lehtien eri lähteistä maaliskuussa 2015 saamien tietojen mukaan ole enää mukana neljässä uudessa Beck-filmissä muun muassa siksi, että hän on saanut Svean hovioikeudessa tuomion huumeiden hallussapidosta. Roolihahmo Kollberg ei ole mukana tässä versiossa. Suosittu sivuhahmo tässä sarjassa on Ingvar Hirdwallin näyttelemä Beckin punatukkainen naapuri Valdemar, joka haluaa aina tarjota hänelle paukun.

### Ensimmäinen kausi
Ensimmäisellä kaudella saavat komissaario Martin Beck ja Gunvald Larsson seuraa dataekspertti, 'kyberkyttä' Lena Klingströmistä (Stina Rautelin) ja poliisipäällikkö Joakim Wersénistä (Per Moberg). Ensimmäinen ja toinen kausi esitettiin Suomen televisiossa Nelosella 2000-luvun alussa ja uusintana vuoden 2008 aikana.

* *Beck 1&nbsp;– Lockpojken* (*Houkutuslintu*) (Esitetty Ruotsissa elokuvateatterissa nimellä *Beck*) (1996)
* *Beck 2&nbsp;– Mannen med ikonerna* (*Ikonien salaisuus*) (TV) (1997)
* *Beck 3&nbsp;– Vita nätter* (*Valkeat yöt*) (TV) (1997)
* *Beck 4&nbsp;– Öga för öga* (*Silmä silmästä*) (TV) (1997)
* *Beck 5&nbsp;– Pensionat Pärlan* (*Kuoleman kuriirit*) (TV) (1997)
* *Beck 6&nbsp;– Monstret* (*Hirviö*) (TV) (1997)
* *Beck 7&nbsp;– The Money Man* (*Mahtimies*) (TV) (1997)
* *Beck 8&nbsp;– Spår i mörker* (*Pimeyden jäljet*) (Esitetty Ruotsissa elokuvateatterissa nimellä *Beck 2&nbsp;&ndash; Spår i mörker*) (1998)

### Toinen kausi
Toisella kaudella Beck ja Gunvald saavat  naispuolisen pomon, poliisipäällikkö Margareta Obergin (Marie Göranzon) ja Malmösta kollegan nimeltään Alice Levander (Malin Birgerson), joka korvaa rikosetsivä Lena Klingströmin. Ensimmäinen ja toinen kausi esittiin Nelosella 2000-luvun alussa ja uusintana vuoden 2008 aikana.

* *Beck 9&nbsp;– Hämndens pris* (*Koston hinta*) (Esitetty elokuvateatterissa Ruotsissa) (2001)
* *Beck 10&nbsp;– Mannen utan ansikte* (*Kasvoton mies*) (TV) (2001)
* *Beck 11&nbsp;– Kartellen* (*Kartelli*) (TV) (2001)
* *Beck 12&nbsp;– Enslingen* (*Erakko*) (TV) (2001)
* *Beck 13&nbsp;– Okänd avsändare* (*Tuntematon lähettäjä*) (TV) (2001)
* *Beck 14&nbsp;– Annonsmannen* (*Mainostaja*) (TV) (2002)
* *Beck 15&nbsp;– Pojken i glaskulan* (*Poika lasipallossa*) (TV) (2002)
* *Beck 16&nbsp;– Sista vittnet* (*Viimeinen todistaja*) (Esitetty elokuvateatterissa Ruotsissa) (2002)

### Kolmas kausi
Beck ja Gunvald saavat seuraa tällä kaudella juuri uransa aloittaneesta rikosetsivä Oskar Bergmanista (Måns Nathanaelson) ja rikostutkija Bodil Lettermarkista (Ing-Marie Carlsson). Lena Klingström (Stina Rautelin) tekee comebackin samana roolihahmona oltuaan poliisina Malmössä ja kollega Alice Levander on poistunut sarjasta. Poliisipäällikönä jatkaa Margareta Oberg (Marie Göranzon). Kausi näkyi Suomessa Nelosella vuonna 2009.

* *Beck 17&nbsp;– Skarpt läge* (*Skorpioni*) (Esitetty elokuvateatterissa Ruotsissa) (2006)
* *Beck 18&nbsp;– Flickan i Jordkällaren* (*Tyttö maakellarissa*) (TV) (2006)
* *Beck 19&nbsp;– Gamen* (*Korppikotka*) (TV) (2007)
* *Beck 20&nbsp;– Advokaten* (*Asianajaja*) (TV) (2007)
* *Beck 21&nbsp;– Den japanska Shungamålningen* (*Japanilainen maalaus*) (TV) (2007)
* *Beck 22&nbsp;– Den svaga länken* (*Heikoin lenkki*) (TV) (2007)
* *Beck 23&nbsp;– Det tysta skriket* (*Hiljainen huuto*) (TV) (2007)
* *Beck 24&nbsp;– I Guds namn* (*Herran nimeen*) (TV) (2007)

Elokuvayhtiö Nordisk Film päätti tammikuussa 2007 esittää elokuvan *Beck&nbsp;– Gettolinan* elokuvateatterissa ja sen ensi-ilta oli 23.&nbsp;maaliskuuta uudella nimellä *Beck&nbsp;– den svaga länken* (*Heikoin lenkki*). Elokuvan on ohjannut Harald Hamrell. Alun perin oli tarkoitus, että *Beck&nbsp;– I Guds namn* olisi esitetty elokuvateatterissa, mutta se esitettiinkin suoraan televisiossa.

Televisiossa kolmas tuotantokausi esitettiin ensin Ruotsin TV1000-kanavalla ja myöhemmin syksyllä 2008 Ruotsin TV4-kanavalla. Koko projekti on maksanut yli 100 miljoonaa Ruotsin kruunua (noin 11 miljoonaa euroa), mikä tekee siitä Ruotsin tähän mennessä kalleimman elokuvaprojektin. Syynä siihen, että Saksan ZDF:llä on etuoikeus elokuviin, on ollut TV-kanavan vaatimus projektin rahoitusneuvotteluissa.

### Neljäs kausi
Mikael Persbrandt sanoutui näkyvästi irti neljännestä kaudesta Gunvald Larssonina, mutta syksyllä 2008 olivat kuvaukset jo hyvässä vauhdissa Peter Haberin ja Persbrandtin kanssa. Suunnitelmana oli alun perin tehdä neljä elokuvaa, mutta budjetti haluttiin käyttää reilummin ja elokuvien lukumäärä karsittiin neljästä kahteen.

Neljännellä kaudella näytteli myös suomalainen Stina Rautelin Lena Klingströmiä. 

* *Beck 25&nbsp;– I stormens öga* (*Myrskyn silmässä*) (2009)
* *Beck 26&nbsp;– Levande begravd* (*Elävältä haudattu*) (2010)

### Viides kausi
Viides kausi koostuu kahdeksasta jaksosta, ja niitä alettiin esittää C More -kanavalla 1.&nbsp;tammikuuta 2015. Myöhemmin kausi nähtiin myös TV4:llä. Päärooleissa nähdään edelleen Peter Haber ja Mikael Persbrandt. Uusia henkilöitä ovat rikosetsivä Jenny Bodén (Anna Asp) ja rikostutkija Ayda Çetin  (Elmira Arikan). Uutena poliisipääkkönä aloittaa Klas Fredén (Jonas Karlsson).

Kauden viidennessä elokuvassa *Gunvald*, Persbrandt nähdään viimeistä kertaa Gunvald Larssonin roolissa, jonka jälkeen Beckin kakkosmiehen Steinarin roolin ottaa norjalais-näyttelijä Kristofer Hivju esittämä poliisi. Suomessa elokuvat nähtiin Nelosella alkuvuodesta 2018.

Viidennellä kaudella näyttelevät myös suomalaiset Anu Sinisalo patologi Gunilla Urstina, Antti Reini sekä Peter Franzén.

* *Beck 27&nbsp;– Rum 302* (*Huone 302*) (2015)
* *Beck 28&nbsp;– Familjen* (*Perhe*) (2015)
* *Beck 29&nbsp;– Invasionen* (*Invaasio*) (2015)
* *Beck 30&nbsp;– Sjukhusmorden* (*Sairaalamurhat*) (2015)
* *Beck 31&nbsp;– Gunvald* (2016)
* *Beck 32&nbsp;– Steinar* (2016)
* *Beck 33&nbsp;– Vägs ände* (*Tien pää*) (2016)
* *Beck 34&nbsp;– Sista dagen* (*Viimeinen päivä*) (2016)

### Kuudes kausi
Sarjan kuudennella tuotantokaudella (2018) Martin Beck on jäänyt eläkkeelle mutta hän jatkaa rikosten selvittelyä muun muassa Säpon avustajana.

* *Beck – Ditt eget blod* (*Omaa vertasi*) (2018)
* *Beck – Den tunna isen* (*Ohuella jäällä*) (2018)
* *Beck – Utan uppsåt* (*Vailla aikomusta*) (2018)
* *Beck – Djävulens advokat* (*Paholaisen asianajaja*) (2018)

## Lähteet